b'\n_START_ARTICLE_\nAntimikrobielle peptider\n_START_PARAGRAPH_\nAntimikrobielle peptider (AMP), ogs\xc3\xa5 kaldet host defense peptider (HDP) er sm\xc3\xa5 proteiner, peptider, der er en del af  det medf\xc3\xb8dte immunforsvar (det uspecifikke innate immunforsvar), der findes blandt alle klasser af liv. Grundl\xc3\xa6ggende forskelle mellem prokaryote og eukaryote celler kan repr\xc3\xa6sentere m\xc3\xa5l for antimikrobielle peptider. Disse peptider er potente, bredspektrede antibiotika, som viser potentiale som nye terapeutiske midler. Antimikrobielle peptider har vist sig at dr\xc3\xa6be Gram negative og Gram positive bakterier, kappeb\xc3\xa6rende vira, svampe samt kr\xc3\xa6ftceller. Der er beskrevet mere end 5000 antimikrobielle peptider._NEWLINE_I mods\xc3\xa6tning til de fleste konventionelle antibiotika, ser det ud som om antimikrobielle peptider ogs\xc3\xa5 kan have evnen til at \xc3\xb8ge immunitet ved at fungere som immunomodulatorer._NEWLINE_Antimikrobielle peptider virker ofte ved at destabilisere mikrobers membran ved lyse eller h\xc3\xa6mning af transportfunktioner.'